Mandag aften anholdt Nordjyllands Politi en gammel kending - en 22-årig mand fra Aalborg - for endnu en gang at køre rundt i bil efter at have mistet sit kørekort. - Jeg tror, vi har 18 sigtelser på ham bare i år, så nu vil gerne forsøge at få ham varetægtsfængslet, siger vagthef ved Nordjyllands Politi Per Vagn Nielsen. Mandag var den 22-årige bag rattet - uden kørekort og med narkotika i blodet - og tirsdag morgen sidder han så i detentionen på politigården i Aalborg. - Nu vurderer juristerne så, om der er grundlag for at få ham varetægtsfængslet. Det er dem, der har det sidste ord, men det er os, der skal tage initiativ til det, så nu prøver vi, siger Per Vagn Nielsen.

Referat:
Nordjyllands Politi vil gerne have varetægtsfængslet en 22-årig mand fra Aalborg, der i løbet af 2015 er blevet sigtet for næsten 20 trafikforseelser.